En ballepresser er en maskine, som bruger ekstrem kraft til at komprimere løst og omfangsrigt genanvendeligt affaldsmateriale til en kompakt balle.
Du åbner lågen og placerer dit løse pap eller bløde plastaffald i presserens kammer. Når du lukker lågen og starter maskinen, kører maskinens presseplade ned og presser materialet sammen i bunden af kammeret. Lågen og kammeret er udstyret med modhager, som sørger for, at materialet ikke ekspanderer inde i maskinen, når pressepladen kører op igen. Det gør ballen så fast og kompakt som muligt.
Fyld dit affald i presseren, indtil du har komprimeret nok materiale til at lave en balle. Ballen afbinder du manuelt med bånd eller ståltråd. De færdige baller har forskellige størrelser, afhængig af hvilken model ballepresser du har. Når den færdige balle er afbundet, bruger du en sikker to-hånds betjening til at vippe den ud på en palle placeret foran maskinen. Dernæst kan du med en palleløfter kører den komprimerede balle væk til opbevaring på lageret, indtil affaldsselskabet henter den.
Med en ballepresser kan du sortere dit affald direkte ved affaldskilden. Ballerne er lette at håndtere og optager meget lidt plads sammenlignet med ikke-komprimeret affald. De er også nemmere at transportere og bortskaffe til genanvendelse.
Vi tilbyder et bredt sortiment af ballepressere, som passer til din virksomheds individuelle behov med udgangspunkt i affaldstype, mængde, størrelse og krav til brugervenlighed.
Vores salgskonsulenter sidder klar til at rådgive dig om hvilken type presser, der bedst imødekommer din virksomheds behov. Ring og få en snak med dem allerede i dag!